**Küsimusleht nr 176**

**Punutised**

Eestlaste tarbevara hulgas on alati leidunud mitmesuguseid oli mitmesuguseid kartuli- ja marjakorve, villa- ja viljavakka-korve ja muld punumise teel valmistatud esemeid. Igas talus sid, tapu- ja rätikorve. Karjapoisi varustusse kuulusid ikka marss ja viisud. Alevi- ja linnarahvas kasutas meeleledi turu-ja reisikorve. On kasutatud korvmööblit ja sõidutatud last pu­nutud vankris. Nende valmistamiseks on erinevatel aegadel kasutatud mitmeid eri materjale. Paljude osavate meistrite tööd on kaunid nii vormilt kui ka teostuselt ja neid võib kind­lasti pidada rahvakunsti näideteks. Vahepeal hääbuma haka­nud oskusi on tänapäeval taas elustama hakatud, sest punutud esemed on ilmselt moes.

Etnograafiamuuseumisse on aja jooksul kogunenud küllalt­ki arvukas ja huvitav punutiste kollektsioon. Et saada aga and­meid punutud esemete valmistamise ja valmistajate aga ka nende kasutamise kohta, palume Teie abi, lugupeetud kaastöö­line. Kui Teie külas või lähikonnas oli või on praegu korvi-meistreid või valdate ise punumise kunsti, siis püüdke anda eriti täpseid ja põhjalikke andmeid alljärgneva küsimustiku kahe esimese osa kohta. Kui see võimalus aga puudub, kirjel­dage ikka milliseid punutisi on Teie peres ja ümbruskonnas ka­sutatud. Püüdke silmas pidada, millised muutused on aja jook­sul toimunud erinevate materjalide, esemeliikide, aga ka toode­te välisilme ja kvaliteedi osas. Lisatud joonised ja fotod vasta­vate esemete või ka tööprotsessi kohta oleksid oluliseks täiendu­seks Teie poolt saadetud andmetele.

A. Punujad

1. Nimetage milliseid oma kodukandi korvipunujaid teate. Li­sage juurde millal nad tegutsesid (enne Suurt Isamaasõda, sõjajärgsel ajal, tänapäeval). Kuidas kohalik rahvas korvimeistrit kutsus?
2. Iga punuja kohta esitage järgmised andmed: elukoht, amet, haridus, kui vanalt õppis korve punuma,
3. Kus omandati punumisoskus? Kirjeldage lähemalt kuidas see toimus.
4. Kes nimetatud meistritest tegid punutisi müügiks? Kuidas esemeid turustati? Kuidas turustatakse tänapäeval?
5. Kas Teie kandis oli korvimeistrite perekondi. Kirjeldage lähemalt nende tööjaotust.
6. Kas lihtsamaid korve punuti enamasti igas peres?
7. Kas tänapäeval tegutseb lähikonnas mõni punumisring?

Pange kirja ringi nimetus ja liikmeskond. Kirjeldage lähe­malt ringi tegevust.

B. Valmistamine

1. Millist materjali (juur, vits, laastud, toht, niin, õlg jms.) on kasutanud eespool nimetatud punujad? Kas meister oli spetsialiseerunud ühele (mõnele) materjalile, esemeliigile?
2. Kuidas sõltub materjali valik punutise otstarbest?
3. Millised materjalid on aja jooksul kasutuselt kadunud? Kas tänapäeval kasutatakse tehismaterjale?
4. Kirjeldage kuidas erinevaid materjale varuti (varutakse tänapäeval). Milline aastaaeg on selleks kõige sobivam? Kas tuli sellel puhul arvestada ilma, kuufaase jms?
5. Kas materjali on suuremas koguses varuks olnud? Kuidas see tööks ette valmistatakse?
6. Milliseid abivahendeid, tööriistu kasutatakse? Kirjeldage tööprotsessi erinevate materjalide, esemeliikide puhul?
7. Kirjeldage nimetatud meistrite tooteid järgmisi tunnuseid silmas pidades; nimetus, otstarve, materjal, suurus, kuju, (lisage palun joonis või foto), viimistlus, kaunistused, mil­lal valmistatud.

C. Kasutamine

1. Iseloomustage milliseid korve on Teie kandis erine­vatel aegadel kasutatud kandmiseks (kartuli-, kala-, marja korvid, marsid, turu- ja reisikohvrid jne),
2. Milliseid punutisi on kasutatud säilitusnõudena, mahutite­na, pisiesemete laegastena (villavakad, räti-, lõnga-, käsi-töökorvid, ehtekarbid jne)?
3. Milliseid punutisi on kasutatud lauanõudena (leiva-, õuna-, küpsisekorvid, suhkru- ja soolatoosid jm)?
4. Millisel määral kasutatakse dekoratiivpunutisi (lambivarje, lillepotiümbriseid jne)?
5. Kas lähikonnas on olnud kasutusel korvmööbel?
6. Loetlege oma peres kasutusel olnud ja praegu kasutatavad punutised. Nimetusele lisage otstarve, materjal, kust saa­dud, kelle valmistatud, vanus (või millal kasutati). Kirjel­dage ka vastava eseme suurust, kuju, kaunistusi.
7. Kas olete kasutanud punutisi, mis on valmistatud teistes liiduvabariikides, importpunutisi?
8. Milliseid punutud esemeid sooviksite muretseda?

Koostas Vaike Reemann